निछासन - खीरी के एडवोकेट सुबोध कुमार पाण्डेय को ‘गोवा गलाटा’ कथ्य वर्णन में औरों से सर्वथा भिन्न लगा और खूब पसन्द आया । अलबत्ता ये बात उन्हें अटपटी लगी कि क्या वास्तव में भारत जैसे लोकतंत्र में गोवा जैसे राज्य के किसी शहर या कसबे में ब्रागांजा जैसे सर्वशक्तिमान डॉन का अस्तित्व सम्भव है पुलिस प्रशासन और मैजिस्ट्रेट तक जिस की मुट्ठी में हों, जिस की मर्जी के बिना पत्ता न खड़कता हो ! दूसरे ऐसी सलाहियात वाले और साधन-सम्पन्न डॉन के दफ्तर जीतसिंह द्वारा उस को धमकी जारी कर आना और फिर उसी शहर में छुपे व बचे रह कर खुद को बेगुनाह साबित कर लेना पाण्डेय जी को थोड़ा असम्भव सा लगा । साथ ही इस विषय में ये कह कर मुझे अभयदान दिया कि ये लेखकीय स्वतंत्रताओं में लिया जा सकता है वर्ना कहानी कैसे चलेगी !